 Kusolwa ubuxoki kuZuma ngokuhlangana nosezoba ngumengameli eZim LIVE ExpressKusolwa ubuxoki kuZuma ngokuhlangana nosezoba ngumengameli eZimLowo onguSotswebhu we-EFF ePhalamende nophinde abe nguSekela Mengameli weqembu uFloyd Shivambu usugxeke uMengameli Jacob Zuma ngokuthi uyishaya ngapha, abuye ayishaye ngapha, kulandela umhlangano abe nawo nawolo okulindeleke akuba afungiswe njengoMengameli waseZimbabwe ngoLwesihlanu, u-Emmerson Dambudzo Mnangagwa.Lokhu kufungiswa kukaMnangagwa njengoMengameli omusha waseZimbabwe kulandela ukusula kwalowo obenguMengameli kuleliya lizwe nobesephathe iminyaka engu-37 uRobert Mugabe nosule ngoLwesibili ntambama.UMnangagwa wayekade eyisekela likaMugabe ngaphambi kokuba axoshwe emasontweni ambalwa edlule nguMugabe, nokuyisinyathelo okukholakala ukuthi wayephendlela uMugabe ngaso unkosikazi wakhe uGrace Mugabe ukuba kube nguyena isekela lakhe nokwakuzombeka uGrace emathubeni okuthi abe ngumengameli wezwe olandelayo eZimbabwe.UMnangagwa ubelokhu ebhace kuleli kusukela axoshwa njengoba kukholaka ukuthi ubesabela impilo yakhe kanti iHhovisi likaMengameli Zuma lithi uye wavakashela uZuma namhlanje ngaphambi kokuba abuyele eZimbabwe.FUNDA NALOLU DABA: BUKA: Bekushaywa amavosho kumenyezelwa ukuketulwa kukaMugabeKodwa-ke uShivambu usola uMengameli Zuma ngobuphixiphixi nangokuba ngusomathuba njengoba ethi ubelokhu egcizelela uZuma ukuthi uMugabe 93 angasuli.UShivambu ubhale kuTwitter ukuthi: Usomathuba olawulwa ngabakwaGupta usevele usehlangane noMengameli Emmerson Dambudzo Mnangagwa phezu kokugcizelela kwakhe kwangaphambilini kokuthi uMugabe angasuli!The Gupta captures opportunist has already met with President Mnangagwa, despite his earlier insistence that Mugabe must not resign! pic.twitter.com8wpPB0At1h Floyd Shivambu FloydShivambu November 22, 2017Image: The PresidencyGCISKugwetshwe umkhulu 60 ngokudlwengula umzukulu 122 September 2016 Staff Reporter Sebengu-55.7 million abantu eMzansi3 July 2016 Staff Reporter 